El burjassoter J. Ramón L. Carceller presenta el libre “Recuerdos de una mujer ecuatoriana de Conocoto”.
2025-07-24

Dijous que ve 15 de maig, a les 19.00 hores, el Saló de Plens de l’Ajuntament de Burjassot acollirà una presentació literària molt especial. Es tracta de l’últim llibre del burjassoter José Ramón López Carceller, amb el títol Recuerdos de una mujer ecuatoriana de Conocoto.

La presentació comptarà amb la participació de l’autor, que estarà acompanyat per Marcela Velasteguí Herrera, Cònsol de l’Equador a València i Mariana Gualotuña, protagonista del llibre. La burjassotera Marian Navarro moderarà la taula.

El llibre de José Ramón narra les memòries de Mariana i com un viatge des de l’Equador a València convida al lector a submergir-se en la la seua vida, la d’una dona equatoriana nascuda en l’humil barri de Santa Rosa, en la parròquia rural de Conocoto.

Amb el pas de les pàgines, el llibre mostra com Mariana va superar innombrables adversitats per a trobar la felicitat a Espanya. Amb la seua història, busca no només contar una vida plena de resiliència i valentia, sinó també transmetre valors universals que ressonen en cada lector.

Esta obra biogràfica i literària, narrada en primera persona, entrellaça els records personals i les vivències de la seu protagonista amb la riquesa cultural, històrica i social de la seua terra natal.